ISS-এ পৌঁছে গেল মাস্কের নভোযান! কবে সুনীতার ঘর-ওয়াপসি?

ওয়েব ডেস্ক: ন’মাস পর বন্দিদশা কাটিয়ে পৃথিবীতে ফিরছেন সুনীতা উইলিয়ামস (Sunita Williams) এবং বুচ উইলমোর (Butch Wilmore)। তাঁদের ফিরিয়ে আনার জন্য পাঠানো মহাকাশযান ক্রিউ-১০ (SpaceX Crew-10) শেষমেষ পৌঁছে গেল অবশেষে আন্তর্জাতিক স্পেস স্টেশনে (International Space Station)। ভারতীয় সময় শনিবার ভোরে ফ্লোরিডার কেনেডি স্পেস সেন্টার থেকে ফ্যালকন-৯ রকেটের মাধ্যমে এই মহাকাশযানটিকে উৎক্ষেপণ করা হয়। প্রায় একদিন পর, রবিবার সকাল ৯টা ৩৫ মিনিটে এটি সফলভাবে আইএসএস-এ পৌঁছয়।

Crew 10 Dragon vehicle arriving! pic.twitter.com/3EZZyZW18b

— Don Pettit (@astro_Pettit) March 16, 2025

আসলে এই মিশনের প্রধান উদ্দেশ্য, মহাকাশে দীর্ঘদিন ধরে আটকে থাকা ভারতীয় বংশোদ্ভূত মার্কিন মহাকাশচারী সুনীতা উইলিয়ামস এবং তাঁর সঙ্গী বুচ উইলমোরকে পৃথিবীতে ফিরিয়ে আনা। গত বছরের জুন মাসে বোয়িং স্টারলাইনার মহাকাশযানে করে তাঁরা মহাকাশে যান। আট দিন পরেই তাঁদের পৃথিবীতে ফেরার কথা ছিল। কিন্তু স্টারলাইনারে যান্ত্রিক ত্রুটির কারণে তা সম্ভব হয়নি। ফলে আটদিনের সফর ন’মাসে পরিণত হয়।

আরও পড়ুন: টর্নেডোর তাণ্ডব, রাতারাতি শ্মশানপুরীতে পরিণত হল মধ্য আমেরিকা!

এবার ইলন মাস্কের (Elon Musk) সংস্থা স্পেসএক্স-এর মহাকাশযান ক্রিউ-১০ তাঁদের নিয়ে পৃথিবীতে ফিরবে বলে আশা করা হচ্ছে। এই অভিযানে মহাকাশে পাঠানো হয়েছে আরও চার নভোচারীকে। তাঁরা হলেন- নাসা-র অ্যান ম্যাকলেন ও নিকোল আইয়ার্স, জাপানের মহাকাশ গবেষণা সংস্থার টাকুয়া ওনিশি এবং রাশিয়ার মহাকাশ গবেষণা সংস্থার কিরিল পেসকভ।

All the hugs. ?

The hatch of the SpaceX Dragon spacecraft opened March 16 at 1:35 a.m. ET and the members of Crew-10 entered the @Space_Station with the rest of their excited Expedition 72 crew. pic.twitter.com/mnUddqPqfr

— NASA’s Johnson Space Center (@NASA_Johnson) March 16, 2025

নাসা (NASA) সূত্রে জানা গিয়েছে, রবিবার সকাল ১১টা ১০ মিনিট নাগাদ সুনীতা উইলিয়ামস ও বুচ উইলমোর ক্রিউ-১০ মহাকাশযানে ওঠার কথা। তাঁদের সঙ্গে ফিরবেন নাসার নিক হগ ও রাশিয়ার আলেকজান্ডার গর্বুনভ। কিছুদিন আগেই তাঁরা ড্রাগন ক্যাপসুলে করে আইএসএস-এ গিয়েছিলেন। আগামী বুধবার ভারতীয় সময় দুপুর ১টা ৩০ মিনিটে এই চার নভোচারীকে নিয়ে পৃথিবীর উদ্দেশে রওনা দেবে স্পেসএক্সের মহাকাশযান।