মহাকাশে ৯ মাসের ওভারটাইম! বাড়তি কত বেতন পাবেন সুনীতারা?

ওয়েব ডেস্ক: প্রায় ন’মাস মহাকাশে কাটানোর পর অবশেষে পৃথিবীতে ফিরছেন নাসার দুই মহাকাশচারী- সুনীতা উইলিয়ামস (Sunita Williams) এবং বুচ উইলমোর (Butch Wilmore)। যান্ত্রিক ত্রুটির কারণে তাঁদের আট দিনের মিশন বেড়ে হয় প্রায় ২৮৭ দিনে। তবে তাঁদের ফেরানোর জন্য ইতিমধ্যেই ইলন মাস্কের সংস্থা স্পেসএক্স-এর (SpaceX) মহাকাশযান ক্রিউ-১০ আন্তর্জাতিক স্পেস স্টেশনে (International Space Station) পৌঁছে গিয়েছে। সব ঠিক থাকলে আগামী ১৯ মার্চ পৃথিবীতে ফিরবেন সুনীতারা।

কিন্তু আট দিনের মিশনে প্রায় ন’মাস আটকে থাকার জন্য কি বাড়তি টাকা পাবেন সুনীতা, বুচরা? কারণ, আপাতদৃষ্টিতে তো তাঁরা ওভারটাইম করেছেন। তা সত্ত্বেও তাঁদের খুব একটা বাড়তি টাকা দেবেনা মার্কিন মহাকাশ সংস্থা। এই বিষয়ে নাসার (NASA) প্রাক্তন মহাকাশচারী কোডি কোলম্যান জানিয়েছেন, নভশ্চরদের জন্য আলাদা করে ‘ওভারটাইম’ বেতন দেওয়া হয় না। তাঁরা যেহেতু ফেডেরাল কর্মচারী, তাই মহাকাশে কাজ করলেও তাঁদের বেতন পৃথিবীর অন্য সরকারি কর্মীদের মতোই নির্ধারিত থাকে।

আরও পড়ুন: সুনীতার প্রত্যাবর্তন দেখা যাবে সরাসরি! কখন, কীভাবে? জানাল নাসা

তবে, মিশন দীর্ঘায়িত হলে দৈনিক ভাতা হিসেবে সামান্য অর্থ দেওয়া হয়। সেই হিসাবে প্রতি দিন মাত্র চার ডলার, অর্থাৎ ভারতীয় মুদ্রায় প্রায় ৩৪৭ টাকা করে পাবেন সুনীতা এবং বুচ। অর্থাৎ, দীর্ঘ ২৮৭ দিনের এই মিশনের জন্য অতিরিক্ত ১১৪৮ ডলার বা প্রায় ১ লক্ষ টাকা পাবেন সুনীতা এবং তাঁর সঙ্গী বুচ।

.@NASA will provide live coverage of Crew-9’s return to Earth from the @Space_Station, beginning with @SpaceX Dragon hatch closure preparations at 10:45pm ET Monday, March 17.

Splashdown is slated for approximately 5:57pm Tuesday, March 18: https://t.co/yABLg20tKX pic.twitter.com/alujSplsHm

— NASA Commercial Crew (@Commercial_Crew) March 16, 2025

প্রসঙ্গত, ফেডেরাল কর্মী সুনীতা এবং বুচ বর্তমানে সর্বোচ্চ জিএস-১৫ বেতন স্তরে রয়েছেন। এই স্তরের কর্মীদের বার্ষিক বেতন প্রায় ১,৬২,৬৭২ ডলার, যা ভারতীয় মুদ্রায় প্রায় ১ কোটি ৪০ লক্ষ টাকা। সেই হিসাবে ১০ মাস মহাকাশে থাকার জন্য তাঁরা বেতন বাবদ পাবেন মোট ১,২২,০০৪ ডলার বা প্রায় ১ কোটি টাকা।